ບາງຄົນໃນລາວ ຍັງບໍ່ກ້າສັກຢາວັກຊີນກັນໂຄວິດ-19 ຂະນະທີ່ລັດຖະບານເລັ່ງມາດຕະການຈໍາກັດ ການແຜ່ລະບາດ ຂອງພະຍາດດັ່ງກ່າວ 
ທາງການລາວກໍບໍ່ໄດ້ໃຫ້ການຮັບປະກັນ ກ່ຽວກັບຜົນຂ້າງຄຽງ ແລະອັນຕະລາຍ ທີ່ອາດເກີດຂຶ້ນຈາກການສັກຢາຊ່ວຍເຫລືອຈາກຈີນ ຄືຢາຊີໂນຟາມ (Sinopham) ແລະຈາກຣັດເຊຍ ຄືສະປຸດນິກ V (Sputnik V)  ​
ເພື່ອຄວບຄຸມການແຜ່ລະບາດຂອງພະຍາດໂຄວິດ-19 ລາວຍັງສືບຕໍ່ດໍາເນີນການສັກຢາວັກຊີນ ກັນພະຍາດໂຄວິດ-19 ໃຫ້ແກ່ເຈົ້າໜ້າທີ່ຂັ້ນສູງ ແລະພວກເຈົ້າໜ້າທີ່ແຖວໜ້າ ໃນການຮັບມືກັບໂຄວິດ-19 ແລະພວກທີ່ມີຄວາມສ່ຽງສູງແລະວາງຂໍ້ຈໍາກັດໃນການສະເຫລີມສະຫລອງປີໃໝ່ລາວໃນປີນີ້ ແຕ່ກໍຍັງສືບ ຕໍ່ມີພະນັກງານການແພດບາງຄົນ ທີ່ບໍ່ກ້າສັກຢາວັກຊີນນີ້ຢູ່, ອີງຕາມການບອກ ເລົ່າຂອງທ່ານໝໍ ແລະພະນັກງານການແພດ ທີ່ບໍ່ໄດ້ສັກວັກຊີນທີ່ວ່ານີ້ ກິ່ງສະຫວັນ ມີລາຍງານກ່ຽວກັບເລື້ອງນີ້ ຈາກນັກຂ່າວຂອງພວກເຮົາມາ ສະເໜີທ່ານ ໃນອັນດັບຕໍ່ໄປ ປັດຈຸບັນ ສປປ ລາວ ມີຄົນຕິດເຊື້ອໄວຣັສໂຄໂຣນາສະສົມຢູ່ 49 ຄົນ ແລະປາດສະຈາກການຕິດເຊື້ອລາຍໃໝ່ ທີ່ໄດ້ຮັບການຢັ້ງຢືນມາໄດ້ເກືອບ 2 ອາ ທິດແລ້ວ ເຖິງຢ່າງໃດກໍຕາມ ເນື່ອງຈາກວ່າລາວກໍເປັນປະເທດນຶ່ງ ທີ່ມີຄົນເດີນທາງເຂົ້າມາປະເທດຈາກຫຼາຍແຫລ່ງ ແລະຫລາຍດ້ານຢູ່ຕະຫລອດ ສະນັ້ນກໍຍັງເປັນປະເທດມີຄວາມສ່ຽງສູງທີ່ຈະມີການລະບາດຂອງພະຍາດນີ້ໄດ້ທຸກເມື່ອ ເພື່ອຮັບມືກັບສະພາບການນີ້ ລັດຖະບານລາວ ທີ່ໄດ້ຮັບການຊ່ວຍເຫລືອດ້ານຢາວັກຊີນ ຈາກຕ່າງປະເທດນັ້ນ ກໍໄດ້ສືບຕໍ່ການສັກຢາວັກຊີນໃຫ້ແກ່ໃຫ້ແກ່ເຈົ້າໜ້າທີ່ຂັ້ນສູງ ແລະພວກເຈົ້າໜ້າທີ່ແຖວໜ້າໃນການຮັບມືກັບໂຄວິດ-19 ແລະພວກທີ່ມີຄວາມສ່ຽງສູງ ຊຶ່ງປັດຈຸບັນນີ້ ແມ່ນຍັງໃຊ້ຢາທີ່ໄດ້ຮັບການຊ່ວຍເຫລືອຈາກຈີນຄືຢາຊີໂນຟາມ (Sinopham) ແລະຈາກຣັດເຊຍຄື ຢາສະປຸດນິກ V (Sputnik V) ຢູ່, ອີງຕາມການບອກເລົ່າຂອງທ່ານໝໍຢູ່ໃນໂຮງໝໍແຫ່ງນຶ່ງ ໃນນະຄອນຫລວງວຽງຈັນ ທີ່ກ່າວວ່າ: ຊີໂນຟາມ (Sinopham) ແມ່ນເປັນຢາວັກຊີນກັນພະຍາດໂຄວິດ-19 ທີ່ຖືກພັດ ທະນາຂຶ້ນມາໂດຍສະຖາບັນຜະລິດຕະພັນຊີວະພາບປັກກິ່ງ ທີ່ກ່າວວ່າຢາວັກຊີນມີອັດຕາໄດ້ຜົນ 79 3 ເປີເຊັນຕໍ່ໄວຣັສໂຄໂຣນາໃນກາທົດລອງທາງການແພດຂະໜາດໃຫຍ່ແລະຢາດັ່ງກ່າວກໍໄດ້ຮັບອະນຸມັດຈາກອົງການຜະລິດຕະພັນການແພດແຫ່ງຊາດຂອງຈີນ ແຕ່ວ່າບັນດາຜູ້ຊ່ຽວຊານຢູ່ນອກປະເທດຈີນຍັງມີຄວາມສົງໄສ ກ່ຽວກັບການກ່າວອ້າງຂອງ ບໍລິສັດ Sinopham ຍ້ອນວ່າ ເຂົາເຈົ້າບໍ່ໄດ້ສະໜອງຂໍ້ມູນທີ່ຕ້ອງມີເພື່ອໃຫ້ມັນຖືກຢືນຢັນຢ່າງເປັນການຈາກສາກົນ ສະນັ້ນ ອັນນີ້ ອາດເປັນເຫດຜົນນຶ່ງທີ່ເຮັດໃຫ້ບາງຄົນທີ່ໄດ້ຮັບສິດໃນການສັກຢາວັກຊີນ ປະເພດນີ້ ບໍ່ກ້າສັກຢານີ້ຢູ່ ແລະທາງການບໍ່ໄດ້ບັງຄັບແຕ່ຢ່າງໃດ ພ້ອມກັນນີ້ທາງການລາວກໍບໍ່ໄດ້ໃຫ້ການຮັບປະກັນແຕ່ຢ່າງໃດກ່ຽວກັບຜົນຂ້າງຄຽງ ແລະອັນຕະລາຍທີ່ອາດເກີດຂຶ້ນຈາກການສັກຢາເຫລົ່ານີ້ ເມື່ອຖືກຖາມກ່ຽວກັບເລື້ອງ ນີ້ ທ່ານໝໍຄົນ ດັ່ງກ່າວບອກວ່າ: ເຊັ່ນດຽວກັນ ພະນັກງານການແພດຂັ້ນສູງທີ່ຮັບຜິດຊອບ ໂຄງການຊ່ວຍເຫລືອ ດ້ານຢາວັກຊີນທ່ານນຶ່ງໃນໂຮງໝໍມະໂຫສົດທີ່ນະຄອນຫລວງວຽງຈັນ ກໍເວົ້າວ່າ ມີການຊຸກຍູ້ຈາກຂັ້ນເທິງ ໃຫ້ພວກເຈົ້າໜ້າທີ່ໃນຖັນແຖວໜ້າ ຜູ້ທີ່ໄດ້ຮັບບູລິມະສິດ ໃນການສັກຢາວັກຊີນເຫລົ່ານີ້ໃຫ້ພາກັນສັກ ແຕ່ວ່າຜູ້ທີ່ຍັງບໍ່ມີ ຄວາມໝັ້ນໃຈ ຕໍ່ປະສິດທິຜົນຂອງຢາວັກຊີນທີ່ວ່ານີ້ ຫລືຄິດວ່າບໍ່ມີຄວາມຈໍາເປັນຕ້ອງສັກຢາປະເພດນີ້ ຍ້ອນເຫດຜົນຕ່າງໆ ກໍຍັງເລືອກທີ່ຈະບໍ່ສັກຢານີ້ ດັ່ງທີ່ທ່ານເລົ່າ ສູ່ຟັງວ່າ: ສ່ວນປະຊາຊົນທົ່ວໄປນັ້ນ ກໍບອກວ່າ ຖ້າຫາກເມື່ອໃດເຖິງເວລາທີ່ຈະໄດ້ກັບສິດ ສັກຢາວັກຊີນນີ້ແລ້ວ ແລະຖ້າໃຫ້ເສຍຄ່າບໍ່ແພງ ເຂົາເຈົ້າກໍຍິນດີສັກ ເພາະຄິດວ່າ ກ່ອນທີ່ບຸກຄົນນຶ່ງທີ່ຈະໄດ້ສັກຢາວັກຊີນກັນພະຍາດນີ້ແມ່ນໄດ້ຮັບການກວດສຸຂະພາບເພື່ອຫລີກລ້ຽງຄວາມສ່ຽງສູງຕໍ່ຜົນຂ້າງຄຽງຂອງຢາ ດັ່ງການບອກເລົ່າ ຂອງປະຊາຊົນຜູ້ນຶ່ງໃນນະຄອນຫລວງວຽງຈັນວ່າ: ນອກຢາວັກຊີນສອງຊະນິດທີ່ໄດ້ຮັບການຊ່ວຍເຫລືອຈາກຈີນແລ້ວລາວຍັງໄດ້ຮັບການ ຊ່ວຍເຫລືອຢາວັກຊີກັນໂຄວິດ-19 ໂດຍຜ່ານການຮ່ວມມືໂຄແວັກ (COVAX) ພາຍໃຕ້ ການເປັນພາຄີຂອງອົງ CEPI, ອົງການGavi ກຸ່ມພັນ ທະມິດຢາວັກຊີນຂອງອົງການຢູນີ ແຊັຟແລະອົງການອະນາໄມໂລກ, ອີງຕາມ ການລາຍງານຂອງວີໂອເອ ແລະຂ່າວສານ ຫລາຍແຫລ່ງຂອງລາວ ງວດທຳອິດຂອງຢາວັກຊີນກໍຄືຢາອາສຕຣາເຊເນກາຈໍານວນ 132,000 ໂດສ ທີ່ຜະລິດຢູ່ອິນເດຍທີ່ໄດ້ໄປເຖິງລາວ ແລະມີພິທີມອບຮັບກັນລະຫວ່າງ ອົງການອະນາໄມໂລກ ແລະລັດຖະບານລາວ ໃນວັນທີ 20 ມີນາຜ່ານມາ ແຕ່ວ່າທາງການ ລາວ ກໍຍັງບໍ່ທັນໄດ້ຈັດຕັ້ງການແຈກຢາຍຢາເຫລົ່ານີ້ເທື່ອ ພ້ອມກັນນີ້ ເພື່ອເປັນການເຝົ້າລະວັງການແຜ່ລະບາດຂອງພະຍາດນີ້ ທາງການ ລາວ ກໍໄດ້ມີຄໍາສັ່ງຈາກສໍານັກງານນາຍົກ ເລກທີ 186/ຫສນຍ, ລົງວັນທີ 25 ມີນາ, 2021 ທີ່ກໍານົດວ່າ ການສະຫລອງປີໃໝ່ລາວ ແມ່ນໃຫ້ຈັດຂຶ້ນ ຕາມປະ ເພນີ ແຕ່ວັນທີ 14 ຫາ 16 ເມສາ ແຕ່ຫ້າມຈັດການສະແດງສິນລະປະດົນຕີຢູ່ຕາມວັດວາຫລືຈັດງານຄອນເສີດ, ງານປະກວດນາງສັງຂານ, ແຫ່ນາງສັງຂານ, ການຈັດງານ ຕະຫລາດນັດ ຢູ່ຕາມສະຖານທີ່ສາທາລະນະຊົນ ເຊັ່ນແຄມຫາດຊາຍຕ່າງໆ (ຍົກເວັ້ນ ຢູ່ຕາມສະຖານທີ່ທີ່ລັດໄດ້ກໍານົດໄວ້) ຊຶ່ງຂໍ້ກໍານົດເຫລົ່ານີ້ມີຄວາມເຄັ່ງຄັດຂຶ້ນກວ່າການສະເຫລີມສະຫລອງບຸນປີໃໝ່ລາວ ຕາມປົກກະຕິ ກ່ອນມີການລະບາດ ຂອງພະຍາດໂຄວິດ-19